Document ID: 31995R1616

ΚΑΝΟΝΙΣΜΟΣ (ΕΚ) αριθ. 1616/95 ΤΗΣ ΕΠΙΤΡΟΠΗΣ της 4ης Ιουλίου 1995 για την τροποποίηση του παραρτήματος VII του κανονισμού (ΕΟΚ) αριθ. 3030/93 του Συμβουλίου περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών, για να ληφθεί υπόψη ο κανονισμός (ΕΚ) αριθ. 3036/94 του Συμβουλίου για τη θέσπιση οικονομικού καθεστώτος παθητικής τελειοποίησης που εφαρμόζεται σε ορισμένα κλωστοϋφαντουργικά προϊόντα και ενδύματα που επανεισάγονται στην Κοινότητα μετά από κατεργασία ή μεταποίηση σε ορισμένες τρίτες χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3030/93 του Συμβουλίου (1) της 12ης Οκτωβρίου 1993 περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών, όπως τροποποιήθηκε τελευταία από τον κανονισμό (ΕΚ) αριθ. 3289/94 (2) της Επιτροπής, και ειδικότερα το άρθρο 19 σε συνδυασμό με το άρθρο 17,
Εκτιμώντας:
ότι ο κανονισμός (ΕΚ) αριθ. 3036/94 του Συμβουλίου (3) για τη θέσπιση οικονομικού καθεστώτος παθητικής τελειοποίησης που εφαρμόζεται σε ορισμένα κλωστοϋφαντουργικά προϊόντα και ενδύματα που επανεισάγονται στην Κοινότητα μετά από κατεργασία ή μεταποίηση σε ορισμένες τρίτες χώρες, τέθηκε σε ισχύ την 1η Ιανουαρίου 1995 7 ότι δυνάμει του άρθρου 3 παράγραφος 4 του κανονισμού (ΕΚ) αριθ. 3036/94 ειδικές ποσότητες παθητικής τελειοποίησης μπορούν να διατεθούν για τους προηγούμενους δικαιούχους 7 ότι δυνάμει του άρθρου 4 του κανονισμού (ΕΚ) αριθ. 3036/94 εκδίδονται προηγούμενες άδειες αφού η Επιτροπή επιβεβαιώσει ότι οι αιτούμενες ποσότητες είναι διαθέσιμες 7 ότι το παράρτημα VII του κανονισμού (ΕΟΚ) αριθ. 3030/93, που περιλαμβάνει διατάξεις σχετικά με τη διαχείριση των κοινοτικών ορίων για το εμπόριο παθητικής τελειοποίησης, πρέπει επομένως να τροποποιηθεί 7 ότι τα μέτρα που προβλέπονται στον εν λόγω κανονισμό είναι σύμφωνα με τη γνώμη της Επιτροπής Κλωστοϋφαντουργικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα VII του κανονισμού (ΕΟΚ) αριθ. 3030/93 τροποποιείται ως ακολούθως:
1. Η τελευταία πρόταση του άρθρου 4 παράγραφος 1 αντικαθίσταται από το ακόλουθο κείμενο:
«Η Επιτροπή κοινοποιεί την επιβεβαίωσή της ότι οι αιτούμενες ποσότητες είναι διαθέσιμες για επανεισαγωγή εντός των αντίστοιχων κοινοτικών ορίων σύμφωνα με τους σχετικούς κανόνες της Κοινότητας για το οικονομικό καθεστώς παθητικής τελειοποίησης.»
2. Προστίθεται το ακόλουθο κείμενο μετά το άρθρο 4 παράγραφος 2 στοιχείο δ):
«ε) μια ένδειξη για το ότι η αίτηση αφορά:
i) ένα προηγούμενο δικαιούχο που υποβάλλει αίτηση για τις ποσότητες που προβλέπονται στο πλαίσιο του άρθρου 3 παράγραφος 4 ή σύμφωνα με το πέμπτο εδάφιο του άρθρου 3 παράγραφος 5 του κανονισμού (ΕΚ) αριθ. 3036/94 ή ii) έναν αιτούντα στο πλαίσιο του τρίτου εδαφίου του άρθρου 3 παράγραφος 4 ή στο πλαίσιο του άρθρου 3 παράγραφος 5 του παρόντος κανονισμού.»
3. Η τελευταία πρόταση του άρθρου 4 παράγραφος 5 αντικαθίσταται από το ακόλουθο κείμενο:
«Αυτές οι ποσότητες που δεν έχουν χρησιμοποιηθεί προστίθενται αυτομάτως στις ποσότητες εντός των κοινοτικών ποσοτικών ορίων που δεν έχουν διατεθεί δυνάμει του πρώτου εδαφίου του άρθρου 3 παράγραφος 4 ή του πέμπτου εδαφίου του άρθρου 3 παράγραφος 5 του κανονισμού (ΕΚ) αριθ. 3036/94 7 Οι ποσότητες για τις οποίες έγινε παραίτηση δυνάμει του τρίτου εδαφίου του άρθρου 3 παράγραφος 4 του κανονισμού (ΕΚ) αριθ. 3036/94, προστίθενται αυτομάτως στις ποσότητες εντός της κοινοτικής ποσόστωσης η οποία δεν έχει διατεθεί δυνάμει του πρώτου εδαφίου του άρθρου 3 παράγραφος 4 ή του πέμπτου εδαφίου του άρθρου 3 παράγραφος 5 του εν λόγω κανονισμού.
Όλες αυτές οι ποσότητες που αναγράφονται στα προηγούμενα εδάφια θα κοινοποιούνται στην Επιτροπή σύμφωνα με την ανωτέρω παράγραφο 3.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Ιουλίου 1995.

Labels: 1
3
5